ફિલ્મ વિકી કારતૂસ (હર્મન બાવેજા)ની આસપાસ ફરે છે. વિકી એક સીધોસાદો છોકરો છે. વિકીના પપ્પા એક ઇન્ડસ્ટ્રિયલિસ્ટ છે, પણ એક ઘટના દરમ્યાન વિકી અચાનક અન્ડરવર્લ્ડ સાથે ઝઘડો કરી બેસે છે અને ભૂલથી જ અન્ડરવર્લ્ડમાં દાખલ થઈ જાય છે. અન્ડરવર્લ્ડમાં તેનો કૉન્ટૅક્ટ લકવા (સની દેઓલ) સાથે થાય છે. લકવાનો જમણો હાથ પૅરૅલાઇઝ્ડ છે, પણ તે આ જ હાથની પહેલી આંગળીથી જગત આખાને ધ્રુજાવે છે. લકવા સાથે વિકીને ઝઘડો થતાં હવે વિકી પાસે અન્ડરવર્લ્ડર્‍માંથી પાછા વળવાનો કોઈ રસ્તો નથી. આ પરિસ્થિતિ વચ્ચે વિકી નક્કી કરે છે કે તે લકવા જેટલો પાવરફુલ બનશે, પણ હવે તેને અટકાવવા માટે ખુદ તેના જ પપ્પા (રજત કપૂર) મેદાનમાં ઊતરે છે. તે ઇચ્છે છે કે દીકરો ઘરે પાછો આવે. દીકરાને પાછો લાવવાનું કામ તે એક એવા કરપ્ટ ઇન્સ્પેક્ટર (આદિત્ય પંચોલી)ને સોંપે છે. હવે એવા સંજોગો છે કે કારતૂસે લકવાને અટકાવવાનો છે, લકવા કારતૂસની પાછળ પડ્યો છે અને કારતૂસની પાછળ ઇન્સ્પેક્ટર પણ પડ્યો છે.